REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

KLASA: 602-02/17-16/54

URBROJ: 228-27-15-17-2

Bregana, 9. 2. 2017.

Z A P I S N I K

s 54. redovne sjednice Školskog odbora OSNOVNE ŠKOLE MILANA LANGA, Bregana održane dana 7. veljače 2017. godine u zbornici škole s početkom u 18,30 sati.

Prisutni članovi Školskog odbora: Sanja Rapljenović - predsjednica, Nevenka Gračanin, Marija Aščić, Mirjana Kovačić Prošić, Ivan Piškulić, Josip Petrić i Ivana Smolej Kolarek.

Ostali prisutni: Igor Matijašić - ravnatelj i Juraj Pintarić - voditelj računovodstva.

Zapisničar: Ljiljana Sečkar.

Predsjednica Školskog odbora pozdravila je prisutne, konstatirala da sjednici prisustvuju svi članovi Školskog odbora i predložila dopunjen

Dnevni red:

1. Verifikacija zapisnika s 52. i 53. sjednice Školskog odbora

2. Donošenje Financijskog izvještaja Škole za razdoblje od 1. 1. 2016. do 31.12. 2016. te

 bilježaka uz isti

3. Utvrđivanje prijedloga teksta Statutarne odluke o izmjenama i dopunama Statuta OŠ

 Milana Langa

4. Razno

Dnevni red je jednoglasno usvojen.

**Ad 1)** **Verifikacija zapisnika s 52. i 53. sjednice Školskog odbora**

Predsjednica Školskog odbora pozvala je prisutne da se izjasne imaju li primjedbe na zapisnik s 52. sjednice održane dana 28. 12. 2016. i s 53. sjednice-elektronske održane 26. 1. 2017. godine.

Budući da nije bilo primjedbi, temeljem čl. 14. stv. 4. Poslovnika o radu kolegijalnih tijela jednoglasno je donijeta sljedeća

ODLUKA

Prihvaća se zapisnik s 52. sjednice Školskog odbora održane dana 28. 12. 2016. i zapisnik s 53. sjednice-elektronske Školskog odbora održane dana 26. 1. 2017. godine.

**Ad 2)** **Donošenje Financijskog izvještaja Škole za razdoblje od 1. 1. 2016. do 31. 12. 2016.**

 **te bilježaka uz isti**

Izvjestitelj po navedenoj točki dnevnog reda bio je Juraj Pintarić, struč. spec. oec. na poslovima voditelja računovodstva (Financijski izvještaj s bilješkama u prilogu).

Nakon diskusije o istomu, predsjednica Školskog odbora dala je Financijski izvještaj za 2016. godinu s bilješkama uz isti na glasanje.

Nakon provedenog glasanja utvrdila je da je jednoglasno

Temeljem članka 118. stv. 2. podst. 6. i čl. 125. stv. 3. podst. 3. Zakona o odgoju i obrazovanju u osnovnoj i srednjoj školi (NN br: 87/08., 86/09., 92/10., 105/10., 90/11., 16/12, 86/12, 94/13., 152/14. i 7/17.) i čl. 40. Statuta, donijeta sljedeća

ODLUKA

Donosi se Financijski izvještaj Škole za razdoblje od 1. 1. 2016. do 31. 12. 2016. godine te bilješke uz isti.

**Ad 3)** **Utvrđivanje prijedloga teksta Statutarne odluke o izmjenama i dopunama Statuta**

 **OŠ Milana Langa**

Izvjestitelj po navedenoj točki dnevnog reda bila je Ljiljana Sečkar, tajnica koja je obavijestila prisutne da je zadnjim Izmjenama i dopunama Zakona o odgoju i obrazovanju u osnovnoj i srednjoj školi objavljenim u NN br: 7 od 25. 1. 2017. godine koje su danom objave stupile na snagu ukinuta licenca kao jedan od uvjeta koji mora ispunjavati ravnatelj Škole.

Ministar znanosti i obrazovanja donio je Izmjene Pravilnika o kriterijima za izricanje pedagoških mjera objavljene 11. 1. 2017. (NN br: 3) kojima je detaljno razrađeno opravdavanje izostanka učenika s nastave.

Sukladno navedenom potrebno je uskladiti i Statut Škole. Prijedlog teksta Statutarne odluke o izmjenama i dopunama Statuta OŠ Milana Langa u prilogu je zapisnika.

Članovi Školskog odbora: Sanja Rapljenović, Marija Aščić i Ivana Smolej Kolarek predložile su da se izostanak s nastave učenika zbog zdravstvenih razloga duljem od tri radna dana koji opravdava liječnik mora opravdati ispričnicom najkasnije u roku od 5 radnih dana od povratka učenika na nastavu.

Isto tako i izostanak s nastave učenika koji se opravdava potvrdom nadležne institucije, sportskog kluba, glazbene škole i drugo najkasnije u roku od 5 radnih dana od povratka učenika na nastavu.

Školski odbor je prihvatio navedeni prijedlog.

Predsjednica Školskog odbora Sanja Rapljenović dala je Prijedlog Statutarne odluke o izmjenama i dopunama Statuta OŠ Milana Langa na glasanje.

Nakon provedenog glasanja predsjednica Školskog odbora konstatirala je da je jednoglasno donesen sljedeći

Zaključak

Utvrđuje se tekst Prijedloga Statutarne odluke o izmjenama i dopunama Statuta Osnovne škole Milana Langa i prosljeđuje Osnivaču - Gradu Samoboru na prethodnu suglasnost.

**Ad 4) Razno**

Ravnatelj Igor Matijašić obavijestio je prisutne da se školska natjecanja polako privode kraju i da je zadovoljan s rezultatima. Za sada se zna da su se na županijska natjecanja plasirali učenici Katja Krušlin i Mihael Šoštarić (engleski jezik) i učiteljica Ivana Smolej Kolarek s učenicima 5. razreda s „Družbom sinjeg galeba“ na županijski LIDRANO.

Obavijestio je članove Školskog odbora da je Škola aplicirala na natječaj EU za projekt K1. Radi se o edukaciji naših učitelja u drugim zemljama, a isto tako učitelji iz drugih zemalja trebali bi doći u našu školu.

Također je obavijestio Školski odbor da je projekt za produžetak ceste između škole i vrtića gotov i da bi se ovog proljeća trebalo krenuti s radovima.

Dana 8. veljače ove godine u večernjim satima HRT s Lukom Bulićem u našoj školi snimat će fašničke običaje ovog kraja.

Završeno u 19,30 sati.

Zapisničar: Predsjednica Školskog odbora:

Ljiljana Sečkar Sanja Rapljenović, prof.